\ue50a时间:2016-02-24　15:10:29　\ue50b\ue50a其他　\ue50b\ue50a我要投稿　\ue50b描写春天的诗句李白　小编为大家搜集了关于《描写春天的`诗句李白》,供大家参考。更多文章请关注本网站。　1、“春日行”李白　深宫高楼入紫清,金作蛟龙盘绣楹。佳人当窗弄白日,　弦将手语弹鸣筝。春风吹落君王耳,此曲乃是升天行。　因出天池泛蓬瀛,楼船蹙沓波浪惊。三千双蛾献歌笑,　挝钟考鼓宫殿倾,万姓聚舞歌太平。我无为,人自宁。　三十六帝欲相迎,仙人飘翩下云輧。帝不去,留镐京。　安能为轩辕,独往入窅冥。小臣拜献南山寿,　陛下万古垂鸿名。　2、春日独坐寄郑明府　【唐】李白　燕麦青青游子悲,河堤弱柳郁金枝。长条一拂春风去,　尽日飘扬无定时。我在河南别离久,那堪坐此对窗牖。　情人道来竟不来,何人共醉新丰酒。　3、春日游罗敷潭　【唐】李白　行歌入谷口,路尽无人跻。攀崖度绝壑,弄水寻回溪。　云从石上起,客到花间迷。淹留未尽兴,日落群峰西。　4、春日归山寄孟浩然　【唐】李白　朱绂遗尘境,青山谒梵筵。金绳开觉路,宝筏度迷川。　岭树攒飞栱,岩花覆谷泉。塔形标海月,楼势出江烟。　香气三天下,钟声万壑连。荷秋珠已满,松密盖初圆。　鸟聚疑闻法,龙参若护禅。愧非流水韵,叨入伯牙弦。　5、春日行　【唐】李白　深宫高楼入紫清,金作蛟龙盘绣楹。佳人当窗弄白日,　弦将手语弹鸣筝。春风吹落君王耳,此曲乃是升天行。　因出天池泛蓬瀛,楼船蹙沓波浪惊。三千双蛾献歌笑,　挝钟考鼓宫殿倾,万姓聚舞歌太平。我无为,人自宁。　三十六帝欲相迎,仙人飘翩下云輧。帝不去,留镐京。　安能为轩辕,独往入窅冥。小臣拜献南山寿,　陛下万古垂鸿名。　6、春思　【唐】李白　燕草如碧丝,秦桑低绿枝。　当君怀归日,是妾断肠时。　春风不相识,何事入罗帏。　7、春滞沅湘有怀山中　【唐】李白　沅湘春色还,风暖烟草绿。古之伤心人,于此肠断续。　予非怀沙客,但美采菱曲。所愿归东山,寸心于此足。　8、江南春怀　【唐】李白　青春几何时,黄鸟鸣不歇。天涯失乡路,江外老华发。　心飞秦塞云,影滞楚关月。身世殊烂漫,田园久芜没。　岁晏何所从,长歌谢金阙。　9、阳春歌　【唐】李白　长安白日照春空,绿杨结烟垂袅风。披香殿前花始红,　流芳发色绣户中。绣户中,相经过。飞燕皇后轻身舞,　紫宫夫人绝世歌。圣君三万六千日,岁岁年年奈乐何。　10、侍从宜春苑奉诏赋龙池柳色初青……　【唐】李白　东风已绿瀛洲草,紫殿红楼觉春好。池南柳色半青青,　萦烟袅娜拂绮城。垂丝百尺挂雕楹,上有好鸟相和鸣,　间关早得春风情。春风卷入碧云去,千门万户皆春声。　是时君王在镐京,五云垂晖耀紫清。仗出金宫随日转,　天回玉辇绕花行。始向蓬莱看舞鹤,还过茝石听新莺。　新莺飞绕上林苑,愿入箫韶杂凤笙。